Karakorumo plentas
Karakorumo plentas (angl. The Karakoram Highway - KKH) – automobilių kelias Pietų ir Centrinėje Azijoje, jungiantis Pakistano miestą Hasan Abdalą (netoli Abotabado) ir Kinijos miestą Kašgarą. Oficialus kelio numeris Pakistane yra N-35, Kinijoje – G314. Karakorumo plentas kerta Karakorumo kalnų grandinę per Chundžerabo perėją (4693 m) – aukščiausią pasaulyje asfaltuotu keliu kertamą perėją. Ilgis – 1300 km.